Správa o činnosti za rok 2024
· Počas celého roka sa stretávajú 17 dobrovoľníci, miništranti a štipendisti a ďalší mladí i deti na biblickom stretnutí pod vedením sestier CJ. 
· Zápisu na voľnočasové aktivity sa zúčastnilo 246 detí, ktoré budú celoročne navštevovať krúžok tanečný, šikovných rúk, zbor, miništrantské stretnutia.
· Každý štvrtok má 19 veľkých a 13 nových miništrantov stretnutia pod vedením 2 dobrovoľníkov.
· Každý utorok sa zúčastňuje 25 mladých na stretnutiach pri príprave na sviatosť birmovania.
· Taktiež každý utorok pred sv. omšou má nácvik 45 členný detský zbor bor pod vedením 2 dobrovoľníkov. 
· Pravidelne každý týždeň sa koná krúžok šikovných rúk pod vedením pracovníčky Moniky a našich 7 štipendistov na ktorých sa zúčastňuje 60 detí.
· Pod vedením jednej z rehoľných sestier sa uskutočňuje krúžok Šikovných rúk aj pre väčšie deti, pravidelne celý rok, raz do týždňa. Navštevuje ho 17 mladých ľudí. 
· Pravidelne navštevuje 6 chlapcov gitarový krúžok a krúžok hrania na klávesoch pod vedením 2 dobrovoľníkov.
· 7.1.2024 spoločný čas s našimi štipendistami – varenie, rozhovory, modlitba, dôvera. 
· Pod vedením dobrovoľníka Róberta prebiehajú aj v januári pravidelné futbalové tréningy s 20-timi mužmi, ktorí sa v Sabinove zúčastnili aj na zimnom futbalovom zápase. Tréningy prebiehajú v telocvični základnej školy. Ďakujeme pani riaditeľke, že to našim futbalistom umožňuje
· Naša sestra Ráchel pomáhala minulý týždeň na jednej zo základných škôl v našej dedine Jarovnice s lyžiarskym výcvikom. Jej inštruktorský lyžiarsky kurz tak pomáha aj v tejto službe.
· 28.2.2024 sme sa počas prázdnin vybrali s našimi deťmi z krúžkov šikovných rúk do kina na rozprávku “Noemova archa”. Zo 43 detí, ktoré krúžky navštevujú, sme vybrali 22 tých, ktorí chodia pravidelne a zaslúžili si tento výlet.
· V marci prednáška pôrodnej asistentky v rómskom kostole.
· Úrad práce sociálnych vecí a rodiny v Prešove schválil v marci vecnú pomoc pre 21 aktivačných pracovníkov.
· Prípravy Hranej Krížovej cesty pod vedením dobrovoľníkov, upratovanie kostola pred Veľkou nocou a taktiež príprava Božieho hrobu a výzdoby kostola sa zúčastnilo 56 ľudí.
· Naši štipendisti navštevujú krúžok angličtiny.
· V apríli sme taktiež pomohli zorganizovať kastráciu 2 psíkov našich dobrovoľníkov.
· Naši miništranti sa v apríli s dobrovoľníčkou Lenkou, bohoslovcom Ondrejom a na arcidiecéznom stretnutí miništrantov, ktoré sa konalo v Košiciach.
· 28.4.2024 sme sa spolu s 30 mladými zúčastnili Dňa kultúry v Muráni.
· V prvú májovú sobotu sa stretlo 24 štipendistov z projektu podpory vzdelávania mladých Rómov. Nechýbalo medzi nimi ani 7 našich štipendistov u OZ Jarovnice.
· Príprava, výzdoba a akadémia na odpustovú slávnosť v rómskom kostole pri ktorej pomáhalo 45 detí, mladých a dospelých.
· V máji 2024 prvýkrát prijalo Eucharistiu 40 detí. Prípravy na tento deň prebiehali  počas školského roka aj pod vedením sestier CJ.
· Naša Lucka, ktorá do nášho OZ Jarovnice a k nám sestrám chodievala a odpracovávala si aktivačný príspevok, sa stala jednou z OMAMA v našej obci. 
· Prostredníctvom organizácie SORUDO, ktorá nás oslovila, sa 9 dobrovoľníkov ajso sestrami CJ 7.6.2024, spolu s ďalšími pracovníkmi v sociálnych službách zúčastnili kurzu prvej pomoci.
· Mladí, animátori a dobrovoľníci spolu so sestrami CJ pravidelne navštevovali Muráň a pomáhali organizovať tanečné workshopy pre tamojšie rómske deti a mládež.
· 3.7.2024 sestra Ráchel a sestra sa spolu s našimi mladými vydali našim 9 miestnym autom dnes ráno na otočku - do Bratislavy a späť, aby od našej drahej p. Milady Passerini z OZ Kvapka v mori priviezli veci do tomboly na súťažný deň, ktorý je aj tento rok pripravený pre deti a mladých, ktorí pravidelne navštevovali krúžky v našich centrách a u nás.
· Týždenný tábor, ktorý sme zorganizovali pre naše deti a pre mladých z Jarovníc a z Muráňa. Do spolupráce sme prizvali aj Centrum mládeže, OcÚ Jarovnice, Farský úrad, Komunitné centrum, asistentky osvety zdravia, mužov z našej obecnej hliadky a MŠ Jarovnice v čase od 8.7.2024 do 13.7.2024, ktorého sa zúčastnilo 16 mladých z Muráňa spolu s našou spolusestrou Jaroslavou, 40 animátorov a dobrovoľníkov.
· 11.7.2024 sa konalo vystúpenie 11 tanečných skupín z Jarovníc a 2 z Muráňa v našom Kultúrnom dome, v Jarovniciach. Vystúpenia sa zúčastnilo 1200 divákov.
· Zorganizovali sme Športový deň detí (11.7.2024) pre všetky deti ktoré navštevovali pravidelne akúkoľvek voľno-časovú aktivitu alebo krúžok spolu s animátormi, dobrovoľníkmi a pracovníkmi PUPN2 (počet detí približne 110).
· Pripravili sme Deň workshopov – pre mladých z Jarovníc aj Muráňa.
· 4.8.2024 sme sa zúčastnili 30. Rómskej púte v Gaboltove. Išli 3 autobusy veriacich z farnosti, animátorov, dobrovoľníkov a mládeže. 
· Spoločnosť priateľov detí z detských domovov “Úsmev ako dar“, v úzkej spolupráci s “Fórom zamestnancov centier pre deti a rodiny SR” a “Iniciatívou Domováci domovákom” nás oslovili, či by sme vedeli poslať 3 mladých od 12. do 14. rokov spolu s dospelým dozorom na seminár s názvom “Cesta domov”. Od 6.8. do 11. 8 sa ho zúčastnili 3 dievčatá spolu s jednou dospelou dobrovoľníčkou.
· Naša 3 dobrovoľníčky a 1 dobrovoľník  zúčastnili v auguste školy “Mladých lídrov” v Trenčíne. Vrátili sa nielen plní zážitkov, ale aj s certifikátmi, ktoré im okrem komisára pre deti prof. Jozefa Mikloška odovzdal aj minister práce, sociálnych vecí a rodiny SR Mgr. Erik Tomáš.
· 18 mladých spolu s pánom Marekom Peštom a našou sestrou Antóniou a Ester 15.9.2024 zažili požehnaný večer svedectva a modlitby na stretnutí s mladými z “X-out-loud” - Zmena je možná v M aréne v Prešove.
· “Milión detí sa modlí ruženec” do tejto modlitby sa 27.10. 2024 pripojil aj náš 60 členný detský zbor a animátori a dobrovoľníci.
· Navštívila nás p. Milada spolu s manželom (OZ Kvapka v mori) a priviezli nám plné auto humanitárnej pomoci pre núdznych.
· Našim 19 veľkým miništrantom sme 6.11.2024 odovzdávali miništrantské šaty, spolu s dobrovoľníčkou Lenkou a zapísali sme 13 malých miništrantov na prípravu.
· 12.11.2024 sa s. Silvia a Ráchel, spolu s dobrovoľníčkami Lenkou a Laurou v Rekree Škutovky zúčastnili na Parlamente detí a mládeže, ktorý organizoval Komisár pre deti pán prof. Jozef Mikloško so svojím tímom. Pri vyžiadanej prednáške sme sa podelili o to, aký život a úskalia majú deti a mladí v našej rómskej osade Jarovnice a s čím sa v ňom musia “popasovať”. Ďakujeme Lenke a Laure, že boli ochotné ísť s nami a podeliť sa s mladými o svoje skúsenosti. 
· V čase od 15.11. do 24.11. prebiehali v našej farnosti tzv. Ľudové misie s bratmi kapucínmi. Zúčastnili sa ich všetci naši mladí, dobrovoľníci, animátori, deti a samozrejme celá farnosť.
· Dňa 21.11.2024 sme u nás privítali Števka Orkutého so 4 kolegyňami z Bratislavskej Charity. Ďakujeme im za spoluprácu v rámci projektu misijno-pastoračných pracovníkov.
· Stretnutie pomáhajúcich profesií v Jarovniciach – Naše dielo a činnosť, nielen ako sestier CJ Jarovnice, ale aj OZ Jarovnice, prezentovala naša sestra Antónia a náš pastoračný pracovník a dobrovoľník Róbert Ferko.
· Naši 3 miništranti sa v dňoch 28.11. až 2.12. 2024 zúčastnili seminára „Cesta domov“ na Škutovkách ktorý má pod záštitou organizácia Úsmev ako dar. Išlo o päťdňový pobyt pre mladých dospelých.
· Dňa 8.12.2024 sa s. Silvia a s. Ráchel, spolu so 6 dobrovoľníkmi zúčastnili vianočných trhov vo farnosti Teplická Bratislava, s ktorou už máme dlhodobú spoluprácu. Ponúkli sme im výrobky detí a mladých, ktoré počas krúžkov šikovných rúk vyrábajú.
· Naši 14 dobrovoľníci, animátori i miništranti a mladí i deti z detského zboru, spolu so s. Ester sa na pozvanie nášho bohoslovca Ondreja, v decembri, zúčastnili v Košiciach na akadémii, ktorá bola venovaná Panne Márii.
· Pod vedením našich 3 dobrovoľníkov sa nacvičuje Vianočná akadémia. Prihlásilo sa na ňu 27 detí a mladých.
· Naše 3 ženy, pracovníčky  PUPN 2 spolu s ďalšími 5 ženami sa rozhodli dokončiť si maturitné, či stredoškolské vzdelanie. Ďalších 9 žien, pracovníčok PUPN 2 doučuje doma svoje deti alebo vnúčatá zo slovenského jazyka a matematiky. V spolupráci s obecným Komunitným centrom sa môžu rozširovať nielen intelektuálne, ale aj praktické zručnosti našich pracovníčok PUPN 2.
· Pani Milada z OZ Kvapka v mori darovala oblečenie do nášho OZ. Naše asistentky z Podpory zdravia zo Zdravých regiónov - Janka, Mária a Marta, ako aj dobrovoľníčky Jarka a Janka pomáhali s výberom rodín, triedením oblečenia a odovzdaním do rodín v našej rómskej komunite. 21.12.2024 s nosením a odvozom vriec s oblečením pomáhali aj dobrovoľníci Dežko a Robo.
· Náš majster na našej CJ stavbe MŠ Márie Wardovej pán Peter Nosáľ spolu s ostatnými robotníkmi nám 22.12.2024 uvarili chutný predvianočný guľáš a naša sestra Antónia nám všetkým upiekla chutný predvianočný koláč, bol to zároveň posledný na stavbe v tomto roku.
· Spoločné upratovanie a výzdoba kostola Fatimskej Panny Márie pred Vianocami sa uskutočnilo 23.12. a pomáhali, deti, ženy, muži, miništranti, detský zbor.
· 24.12.2024 Vianočná akadémia pred polnočnou svätou omšou, do ktorej sa zapojilo 27 detí a mladých pod vedením našich 6 dobrovoľníkov. 
· 26.12.2024 sa 21 animátorov a dobrovoľníkov zúčastnilo koledovania po rodinách.
· 
